钦定古今图书集成/明伦汇编/氏族典/第304卷 > 《廖用贤尚友录》 > 庄周
## 钦定古今图书集成/明伦汇编/氏族典/第304卷 > 《廖用贤尚友录》 > 庄周

按《史记庄子传》：“庄子者，蒙人也，名周。尝为蒙漆园吏，
与梁惠王、齐宣王同时。其学无所不窥，然其要本归
于《老子》之言，故其著书十馀万言，大抵率寓言也。楚
威王闻庄周贤，使使厚币迎之，许以为相。庄周笑谓
楚使者曰：‘千金重利；卿相尊位也。子独不见郊祭之
牺牛乎？养食之数岁，衣以文绣，以入太庙。当是之时’”，
虽欲为孤豚，岂可得乎？子亟去，无污我，我宁游戏污
渎之中自快。无为有国者所羁。终身不仕以快吾志
焉。